צמרת (ארגון נוער)

פעילות

באופן שוטף, בסניפים מועברות פעולות פעמיים בשבוע. לרוב, הפעולות מתמקדות בערכים מהם בנוי הארגון, ולא בהווי קבוצתי בלבד. הפעולות מתקיימות לפי שכבות - כל שכבה עוברת פעולה נפרדת שמועברת על ידי מדריכים קבועים (הפעולות והמדריכים שונים לכל קבוצה).
השתתפות בצמרת מאפשרת השתתפות בתנועת נוער נוספת.
לפחות פעם בשנה מתבצעת פעילות התנדבותית ארצית כחלק מחודש הנתינה. כמו כן, במהלך השנה מתקיימים סוגי מפגשים שונים בהיקף ארצי כגון טיולים, שבתות, סמינרים וכנסים.

שבתות

מספר פעמים בשנה מתקיימות שבתות טח"ז (ראו במבנה ארגוני) בהן מגיעים כל חניכי שכבות ז', ח' ו-ט' לאחד הסליקים ומתקיימת שבת שלמה (שישי- שבת) בה סועדים יחד, מתפללים / עוברים "צמר"ת שחרית" או "צמר"ת ערבית", עוברים פעילויות, דיונים ושיחות בנוגע לנושא בו עוסקת השבת.

קונגרסים

בכל שנה מתקיים קונגרס ארצי ("הקונגרס הציוני לנוער") בהיקף נרחב, אליו מגיעים חברי הארגון, וכן בני נוער נוספים שהביעו רצון להשתתף בו.מטרות הקונגרס הן לעסוק בנושאים ברמה חברתית.

מפעלי קיץ

בחופש הגדול נערך קורס מנהיגות (לבוגרי כיתות י'), וקורס מנהיגות מתקדם (לבוגרי כיתות י"א).
את הקורסים מנחים חברי הארגון מסיימי י" ב ובוגרי התנועה, יחד עם רכז בוגר. הקורסים מהווים את גולת הכותרת בפיתוח האישי של חברי הארגון, תוך החדרת ערכיו.
בחופש אף מתקיים מחנה קיץ, בו נפגשים חברי הארגון מכל הארץ למחנה ומסעות משותפים.

גרעין שנת שירות

הארגון מוביל גרעין לשנת שירות שמטרתו היא קידום ילדים ונוער בפריפריה. הגרעין פועל ברוח ערכי התנועה וכולל קבוצות מעורבות של דתיים, חילונים, ובעלי רקע ודעות שונים, המתגוררים ביחד כשנה אחת על מנת לתרום לקהילה וגם על מנת להוות דוגמה. בכל שנה מורכב הגרעין ממספר קבוצות שמונות שישה עד עשרה חברים, שפועלות בערים קריית אתא, קריית שמונה, צפת, בית שאן, מעלה אדומים, בית שמש, אופקים וערד (עד שנת תשע"ג פעלה קבוצה גם בשכונת תלפיות בעיר ירושלים.
עיקר עבודת בני הגרעין נעשית במועדוני נוער, באוכלוסיות רווחה, בתנועות הנוער, בעבודה עם עולים חדשים וותיקים ובבתי ספר חילוניים ודתיים.

חזון תנועת צמר"ת

צמרת הא תנועה לנוער מעורב של המועצה הציונית בהסתדרות הציונית העולמית. התנועה שואפת לכינון חברה ישראלית מגוונת ומאוחדת הנותנת ביטוי למגוון הזהויות הקיים בה. צמר"ת היא תנועה לשינוי חברתי הפועלת לאור הערכים המרכיבים את שמה: ציונות, מנהיגות, רעות ותרומה לחברה.
צמרת פועלת לפיתוח מנהיגות ציונית צעירה ומעורבות חברתית. דגש רב ניתן על חיזוק הזהות היהודית-ישראלית והעמקת השיח בין דתיים לחילונים. וכן, בניית אחריות משותפת דרך פעילות חינוכית-ערכית ברחבי הארץ.

חברה משותפת

החברה הישראלית מורכבת מפסיפס רחב של אנשים בעלי זהויות מגוונות, מוצאים, תפיסות עולם דתיות, ואורחות חייםשונות. תנועת צמר"ת פועלת לחיזוק החברה הישראלית כחברה מגוונת ומאוחדת הנותנת מקום של כבוד לתפיסת עולמוואורחות חייו של כל אחד. התנועה מאמינה כי חברה מגוונת ומאוחדת היא חברה חזקה ובנוסף עשירה מבחינה רוחנית.תנועת צמר"ת רואה ערך רב בשונות בין חבריה ושואבת מכך כוח לעשייתה. חברי התנועה ומוביליה יהיו סבלניים כלפיהגישות השונות ויהיו קשובים לדעות חבריהם ולצורכיהם.

תנועה קהילתית

תנועת צמר"ת רואה בנוער כחלק מוביל ובלתי נפרד מהקהילה. התנועה רואה במרחב הקהילתי כר פורה לפעילותההחברתית ולליכוד החברים בה לחיי רוח ועשיה משותפים. התנועה מאמינה כי חיי קהילה פעילים ועשירים הם עוגן למעורבות חברתית ונתינה משמעותיים אצל הפרט. התנועה פועלת בשיתוף מלא עם קהילות ואף יוזמת היווצרות קהילותבעלות חיי עשיה עשירים ותורמים לסביבתן.
מתוך אמונה בכוחנו, יפעלו חברי תנועת צמר"ת ביחד למען כינון חברה ישראלית מגוונת ומאוחדת, ולעיצוב סדר יום ציבורי
בנושאים חברתיים וציוניים מהותיים. כל זאת מתוך לימוד, בירור והעמקה בערכי התנועה.